Abraomas Stupelis

Abraomas Stupelis (gimimo ir mirties data bei vieta nežinoma) – Lietuvos tarpukario smuikininkas, vienas pirmųjų džiazo atlikėjų šalyje, 1940 m. Kauno radiofone įsteigto džiazo orkestro vadovas.Trumpai apie Lietuvos džiazą, Lietuvos muzikos informacijos centras Pastarasis orkestras laikomas pirmuoju oficialiu džiazo bigbendu Lietuvoje.Kaunas pilnas kultūros, 2016 m. balandis, p. 17

Koncertavo Kaune, vadovavo įvairiems ansambliams, kurių pasirodymai vykdavo daugiausiai restoranuose: nuo 1924 m. A. Čipurno restorane, vėliau nuo 1937 m. Karininkų ramovės restorane, 1939 m. vadovavo kavinės „Monika“ orkestrui.Andrius Zeigis. Prie Smetonos buvo kitaip... Mažoji scena. Meniu.lt, 2010 m. Nr. 1, p. 17–18. 1940 m. Kauno radiofone įkūrė džiazo orkestrą, kuris atlikdavo tiek džiazo standartus, tiek ir improvizuodavo. Orkestro veikla nutrūko praėjus vos metams, 1941 m. prasidėjus Antrajam pasauliniam karui.Irma Rabašauskaitė. Dainavimas džiazo muzikos raidos kontekste. Lietuvos muzikos mokytojų asociacijaJūratė Kučinskaitė. Jazz, Jazz, Jazz.... Vilnius Jazz

 Šaltiniai 

Kategorija:Lietuvos džiazo muzikai
Kategorija:Lietuvos smuikininkai‎